ભાજપે ચૂંટણી પ્રચારના ભાગરૂપે ગુજરાતમાં 15 દિવસ લાંબી ગુજરાત ગૌરવ યાત્રાનો આરંભ કર્યો છે. 1 ઓક્ટોબર અને 2 ઓક્ટોબરથી બે તબક્કામાં શરૂ થયેલ આ ગૌરવ યાત્રા 15 ઓક્ટોબરના રોજ પૂર્ણ થશે અને પ્રસંગે વડાપ્રધાન નરેન્દ્ર મોદી પણ હાજર રહેશે. પરંતુ રાહુલ ગાંધીની સૌરાષ્ટ્રની મુલાકાત સફળ થયા બાદ અને તેઓ ફરી મધ્ય ગુજરાતની મુલાકાત લેવાની વાત વહેતી થયા બાદ પીએમ મોદીનો 7 અને 8 ઓક્ટોબરનો ગુજરાત મુલાકાતનો કાર્યક્રમ જાહેર થયો હતો. સ્પષ્ટ છે કે, ચૂંટણી પ્રચાર કાર્યક્રમમાં ભાજપ પક્ષ પોતાની તરફથી કોઇ કચાશ રાખવા માંગતું નથી.